సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
వెస్టిండీస్‌తో సిరీస్‌కు కోహ్లీ, బుమ్రాలకి రెస్ట్
వన్డే ప్రపంచకప్‌ జూలై 14న ఫైనల్‌తో ముగియనుండగా.. లోధా కమిటీ సిఫారసుల మేరకు టోర్నీ, టోర్నీకి మధ్య కనీసం 15 రోజుల వ్యవధి ఉండాలనేది నిబంధన. దీంతో.. ఆగస్టు మొదటి వారంలో వెస్టిండీస్‌తో సిరీస్‌ మొదలుకానుంది.
Samayam Telugu | Updated:
Jun 23, 2019, 09:36PM IST
హైలైట్స్
ప్రపంచకప్‌ ముగిసిన తర్వాత వెస్టిండీస్‌‌లో పర్యటించనున్న భారత్
విండీస్‌తో మూడు టీ20లు, మూడు వన్డేలు, రెండు టెస్టులు
కోహ్లి, బుమ్రాలని కేవలం టెస్టులు మాత్రమే ఆడించే యోచనలో భారత్
జూలై 14న ఫైనల్‌తో ముగియనున్న వన్డే ప్రపంచకప్
ఇంగ్లాండ్ వేదికగా ప్రస్తుతం జరుగుతున్న వన్డే ప్రపంచకప్‌ ముగియగానే.. భారత్ జట్టు ఆగస్టు 3 నుంచి వెస్టిండీస్‌లో సుదీర్ఘ సిరీస్ ఆడనుంది. ఈ సిరీస్‌కి కెప్టెన్ విరాట్ కోహ్లితో పాటు ఫాస్ట్ బౌలర్ జస్‌ప్రీత్ బుమ్రాకి పాక్షికంగా విశ్రాంతినివ్వాలని టీమిండియా మేనేజ్‌మెంట్ భావిస్తోంది.
సిరీస్‌లో మొత్తం మూడు టీ20లు, మూడు వన్డేలు, రెండు టెస్టులు జరగనుండగా.. కేవలం టెస్టుల్లో మాత్రమే ఈ ఇద్దరినీ ఆడించాలని సెలక్టర్లు నిర్ణయించినట్లు తెలుస్తోంది. ఈ మేరకు జట్టు కూర్పుపై ఇప్పటి నుంచే కసరత్తులు మొదలెట్టినట్లు వార్తలు వస్తున్నాయి.